Amedya iggerzen, yesɛan azal, d sin n wawalen i yejemɛen ger « amaziɣ-tamaziɣt » (Amaziɣ/tutlayt n tmaziɣt), tamiḍrant-agi –ladɣa amaṛuki– ur tettwasen ara uqbel n 1945 deg yedles ansay aqbayli, anda ur sɛin ara awal ara yjemɛen tutlayt n tmaziɣt d Yimaziɣen i merra. Deg kra n tmerwin yekcem wawal-agi, uɣalen semrasent Yimaziɣen way-ger-asen deg temnaḍt n Leqbayel akked temnaḍin nniḍen, yella zik di laɛmer slan i yis. Ihi d tuɣalin ɣer umezruy i aɣ-yeǧǧan ad nefhem amek yelḥa usnulfu n wawalen akked tmagit n tmazɣa2.